— 70 — 



ces beaux actes et premières salies de ses yoluntez. En quoy 

 tant s'en fault qu'il ayt gardé la modestie requise et à l'eage et 

 à Testât qu'il veult suyvre, qu'à peine pourroit l'on treuver ung 

 délateur si déhonté, ung médiseur si abandonné, qui voulût 

 mectre en avant les deshormestetez et turpitudes de quoy sont 

 pleines ses requestes et responses, voyre, qu'à bonne suppor- 

 tation soit dict, il semble que sesdictz précepteurs ayent tacher 

 d'en faire, non pas ung saige et modéré prélat, comme il veult 

 que l'on le tienne, mais ung ridicule Meuippus, ung virilant 

 Archilocus, ung cynic Diogenes : qui est vrayement ung très 

 grand dommaige, attendu la bonne indole et nature dudict sieur 

 qui estoient aptes à recepvoir choses meilleures et mieux séantes 

 à son estât. . 



Dictes-moy, je vous prie, monsieur Lullus, qui pansez tant 

 bien entendre la façon de bien instituer la jeunesse, quel hon- 

 neur pansez-vous avoir qui face de cez libelles tant contumé- 

 lieux? Luy avez-vous peu tellement asseurer le front qui ne 

 rougisse point non seullement en disant et escripvant, mais 

 aussi en oyant telles parolles? Sont-ce les vertus en quoy vous 

 le voulez faire disert et sçavant, de pouvoir nombrer, descripre, 

 impropérer et objecter toutes les sortes de turpitudes qu'on 

 sçauroit dire, voyre à ung personnaige de qui la vertu s'estoit 

 desjà acquiz tant d'honneur, voyre avant que luy fut nez, et de- 

 vant ung tel personnaige comme est la Majesté de nostre sou- 

 verain seigneur et prince l'Empereur. 



Mais possible dira-il que cecy ne vient pas de son escole, ce 

 que je pense bien estre vray en partie, ains que c'est de la forge 

 principalement de messire Jacque Perrot (1), à qui il chault bien 



(1) Jacques Perrot, né à Dole d'une famille noble, était docteur ès droits 

 de l'Université de sa ville natale. Entré comme chanoine au chapitre mé- 

 tropolitain de Besançon, en 1542, il y devint archidiacre de Luxeuil. Fran- 

 çois Bonvalot, administrateur de l'archevêché, l'avait, fait son vicaire gé- 

 néral et lui avait donné en outre la charge d'oflicial, devenue vacante par- 

 la promotion du chanoine Jean de la Tour, seigneur de Saligney, à une 

 place de conseiller-clerc au Parlement de Dole. Les révélations qui se firent 

 sur sa vie privée, à propos de la lutte qu'il soutenait contre l'administra- 

 teur, ne purent manquer de lui être sensible : il mourut au moment où 

 s'apaisait cette mémorable querelle , le 16 mai 1556. Inhumé au dessus 



